Héraðsdómur Reykjavíkur hefur hafnað rúmlega 44 milljóna króna bótakröfu stúlku , sem lenti í umferðarslysi fyrir sjö árum þegar hún var 13 ára . Stúlkan er 100% öryrki eftir slysið . Stúlkan varð árið 2002 fyrir bíl á Vesturlandsvegi þar sem hann liggur í gegnum Mosfellsbæ . Fram kemur í dómnum , að stúlkan lá lengi sjúkrahúsi í kjölfar slyssins , fyrst í um það bil fjórar vikur á gjörgæsludeild , síðan í um fjóra mánuði á barnadeild Landspítala í Fossvogi , níu mánuði á Grensásdeild og endurhæfingu á Reykjalundi í tæpan mánuð . Stúlkan höfðaði bótamál gegn ökumanni bílsins og VÍS , vátryggingarfélagi hans . Héraðsdómur hafnaði í dag bótakröfunum og segir óumdeilt að VÍS hafi greitt stúlkunni fullar bætur miðað við lágmarkstekjuviðmið skaðabótalaga að frádregnum greiðslum frá Tryggingastofnun ríkisins . Fram kemur að stúlkan fékk greiddar samtals rúmar 29 milljónir króna í bætur .